Nesmislena supresija
Nesmislena supresija/besmislena mutacija, poznatija kao nonsens supresija, je tip suzbijanja efekata nonsens kodona (nonsens mutacije) za terminaciju polipeptidnog lanca i djelomične ili potpune obnove normalnog fenotipa. U tom slučaju, nonsens kodoni mogu djelovati kao smisleni (aminokiselinski specifični) kodoni. Ova supresija može nastati zbog prisustva nonsens supresorskog gena ili hemijskog suppresora (kao što su 5-fluor-uracil (5FU) ili streptomicin). Ako je, naprimjer, nonsens triplet UAA, onda se 5-fluoro-uracil zamjenjuje sa U, pa iRNK FUAA može se očitati kao CAA, tj. smisleni kodon. Ovo neće dozvoliti nastavak translacije jer će tRNK prepoznati zamjenu FU za C sa većom vjererovatnoćom nego da je bio prisutan uracil (U). Efikasnost nonsens supresije zavisi od ravnoteže između terminacije polipeptidnog lanca i insercije aminokiselina, a može drastično promijeniti sastav nukleotida koji graniče sa besmislenim kodonom. Mutacije koje se imaju suprotne posljedice od nonsens supresije zovu se antisupresori.